ROMÂNIA Iniţiator:

JUDEŢUL MUREŞ Primar,

MUNICIPIULUI TÂRGU MUREŞ SOOS ZOLTAN

Direcţiei Activităţi Social-Culturale, Patrimoniale și Comerciale

Serviciul Activităţi Culturale, Sportive,Tineret și Locativ

Nr. 10.356 din 10.02.2022

## Referat de aprobare

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive (Regulament de Sprijin și Ghidul solicitantului)**

Conform prevederilor legale, art.67^1 alin.(3) din Legea educației fizice și sportului 69/2000 cu modificările și completările ulterioare, finanțarea programelor inițiate de către structurile sportive se acordă în baza unei proceduri aprobate prin hotărâre a autorităților deliberative. Regulamentul de sprijinire a activităților sportive și ghidul solicitanților pentru acordarea finanțării nerambursabile de la bugetul local au fost aprobate prin HCL nr.274/2015 și elaborate în baza Ordinului 664/ 06.09.2018 privind finanțarea din fonduri publice a proiectelor și programelor sportive, Legea 350/2005 privind regimul finanțărilor nerambursabile din fonduri publice pentru activități non profit de inters general și Legea 1447/2007 privind aprobarea normelor financiare pentru activitatea sportivă.

Ordinul MTS nr. 664/2018 prevede o paletă largă de categorii de cheltuieli eligibile ce se pot finanța din fonduri publice. Municipiul Târgu Mureș a aprobat decontarea unui număr restrictiv de 12 cheltuieli eligibile care pot fi decontate din fondurile bugetului local. După consultarea reprezentanților asociațiilor și cluburilor sportive din municipiu, s-a ajuns la concluzia și propunerea ca toate cheltuielile eligibile aprobate prin Ordinul Ministrului Tineretului și Sportului numărul 664/2018 pct (5) anexa 2 să fie aprobate la decontul proiectelor sportive începând cu semestrul II al anului 2022.

**Cheltuieli eligibile conform Ordinului 664/2018**

*1. cheltuieli de transport;*

*2. cheltuieli de cazare;*

*3. cheltuieli de masă;*

*4. cheltuieli privind alimentaţia de efort;*

*5. cheltuieli privind plata arbitrilor, medicilor şi a altor persoane;*

*6. cheltuieli privind asigurarea persoanelor, materialelor, a echipamentului sportiv şi a altor bunuri;*

*7. cheltuieli pentru achiziţionarea de materiale şi echipament sportiv;*

*8. cheltuieli medicale şi pentru controlul doping;*

*9. cheltuieli cu premiile, indemnizaţiile, veniturile contractuale (CAS) ale participanţilor la activitatea sportivă, primele şi indemnizaţiile sportive, alte drepturi;*

*10. alte categorii de cheltuieli (taxe de legitimare şi transfer, prestări servicii de impresariat şi reprezentare sportivă, altele).*

*Pentru organizarea, participarea, respectiv desfăşurarea acţiunilor sportive, beneficiarii pot efectua, după caz, cu încadrarea în prevederile bugetare aprobate şi alocate prin contractul de finanţare, cheltuieli şi pentru:*

*a) cheltuieli cu indemnizaţiile şi veniturile de natură contractuală stabilite prin contractul de activitate sportivă (CAS) încheiate între structura sportivă şi sportivi/membrii staffului tehnic (antrenori, preparatori fizici, medici, asistenţi medicali, statisticieni, kinetoterapeuţi, maseuri, cameramani, directori tehnici, alte persoane participante la procesul de pregătire şi participare la competiţii) care au dobândit statutul de PIF (persoană fizică independentă), în condiţiile legislaţiei în vigoare;*

*b) închiriere de locuinţe pentru cazare sportivi şi personal tehnic participant la acţiunile de pregătire şi participare la competiţii, la preţul pieţei libere. Pentru participarea la acţiuni de pregătire (cantonamente, turnee, alte acţiuni) sau acţiuni sportive din calendarul oficial pe ramură de sport se vor deconta doar cazări în locaţii cotate cu maximum 3 stele);*

*c) cheltuieli de transport ocazionate de prezentarea/sosirea şi plecarea, sportivilor, precum şi a membrilor staffului tehnic din localitatea/ţara de domiciliu la locaţia stabilită pentru pregătire şi retur, în conformitate cu prevederile contractului de activitate sportivă dintre părţi;*

*d) servicii de închiriere de baze sportive, săli de conferinţă, spaţii, aparatură birotică şi alte bunuri necesare organizării acţiunilor;*

*e) refacere după efort, recuperare şi igienă personală, cum ar fi saună, masaj şi altele asemenea;*

*f) asigurarea serviciilor medicale, a ordinii publice şi a respectării normelor de pază şi protecţie contra incendiilor, la locul de desfăşurare a acţiunilor sportive;*

*g) achiziţionarea de panouri şi materiale publicitare, materiale pentru pavoazare, rechizite şi alte materiale consumabile, aranjamente florale;*

*h) cheltuieli de închiriere domenii website, întreţinere şi promovare a acţiunilor sportive în mediul online;*

*i) taxe de înscriere şi/sau de participare la acţiunile sportive, taxe de organizare a acţiunilor, în condiţiile stabilite de organizatori, taxe de formare, legitimare şi transfer;*

*j) obţinerea vizelor de intrare în ţările în care au loc acţiunile;*

*k) cheltuieli medicale pentru vaccinuri şi medicamente specifice unor ţări sau localităţi, cheltuieli pentru asigurarea medicală a persoanelor;*

*l) activităţi culturale;*

*m) plata lectorilor şi a translatorilor;*

*n) taxe de parcare şi servicii de protocol la acţiunile sportive internaţionale;*

*o) comisioane şi taxe bancare pentru obţinerea valutei;*

*p) alte cheltuieli în limitele financiare stabilite prin Hotărârea Guvernului nr. 1.447/2007 privind aprobarea Normelor financiare pentru activitatea sportivă, cu modificările şi completările ulterioare.*

*Pentru realizarea acţiunilor de cercetare, documentare, informare, promovare, consultanţă în domeniul sportului, pentru formarea şi perfecţionarea personalului de specialitate, precum şi a celorlalte acţiuni sportive, beneficiarii, în limita prevederilor bugetare aprobate, mai pot efectua:*

*a) cheltuieli pentru studii de cercetare şi documentare în domeniul educaţiei fizice şi sportului;*

*b) cheltuieli pentru procurarea de cărţi şi alte publicaţii cu profil sportiv;*

*c) cheltuieli pentru traducerea, tipărirea, multiplicarea şi altele asemenea a materialelor de specialitate din domeniu;*

*d) cheltuieli pentru realizarea materialelor audiovideo metodice şi de promovare a activităţii sportive;*

*e) cheltuieli pentru servicii de consultanţă în domeniul sportului;*

*f) achiziţii de licenţe pentru software de bază şi upgrade, servicii de programare şi de întreţinere pentru aplicaţii software în domeniul sportului;*

*g) cursuri de formare şi perfecţionare a specialiştilor.*

Propunem eliminarea plafoanelor valorice ale proiectelor depuse(sumele maxim acordate pe cele trei categoriide proiecte.

Cuantumul contribuției proprii depus de aplicant pentru finanțarea de la bugetul local al municipiului rămîne neschimbată, adică 30% -pentru Sportul de Performanță, iar pentru Sportul pentru Toți și cel Școlar 10% din valoarea totală a proiectului.

După depunerea ,verificarea și jurizarea proiectului, municipiul Târgu Mureș va vira în contul beneficiarului finanțării un avans de **30%** din valoarea proiectului/acțiunii la cererea scrisă a acestuia.

Termenul limită pentru depunerea proiectelor sportive nerambursabile din fondurile municipiului rămâne neschimbat **30 Noiembrie** pentru semestrul I al anului următor și **30 Mai** pentru semestrul II al anului in curs, conform Ghidului de finanţare din Regulamentul de sprijinire a activităţilor sportive din municipiul Târgu-Mureş. Proiectele depuse in afara acestor limite, vor fi respinse

In Ghidul solicitantului la **Sportul pentru Toți** am venit in sprijinul solicitantului adăugând clarificarea ,, **organizate pentru amatori, nelegitimați. (care nu fac parte din cluburi sau federatii)**

În cazul în care bugetul pentru anul următor nu este încă adoptat la data jurizării proiectelor, contractele de finanţare vor fi încheiate după adoptarea acestuia și vor intra în vigoare pentru acțiuni ce se vor derula după această dată.

Plata cheltuielilor eligibile conform contractului de finanțare se va efectua în urma decontului depus in termen legal de maxim 30 de zile de la terminarea acțiunii/proiectului și se va efectua în cel mult 30 de zile de la depunerea decontului. Nedepunerea în termen legal a Raportului financiar și a decontului cheltuielilor aferente proiectului finanțat, atrage după sine nulitatea contractului și restituirea sumelor primite (avansului). Beneficiarii finanțărilor nerambursabile din bugetul local care au încălcat aceste prevederi, pierd dreptul de depunere în anul următor a unui nou proiect de sprijin financiar, de la unitatea finanțatoare.

Având în vedere actele normative, precum şi experienţa din anii precedenţi, sprijinirea activităţilor sportive din municipiul Târgu Mureş se va desfăşura conform Regulamentului de sprijinire a activităţilor sportive prezentat în anexă.

Propunem aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș noul regulament de sprijin financiar și a ghidului solicitantului modificat conform anexelor precum și aprobarea termenelor de depunere al proiectelor 30 Noiembrie pentru anul următor, respectiv 30 mai pentru anul în curs.

Aviz Favorabil al

Direcţiei Activităţi Social-Culturale, Patrimoniale și Comerciale

Serviciul Activităţi Culturale, Sportive şi Tineret

Director ex.adj. Șef serviciu,

Blaga Zătreanu Cosmin Marina Ciugudean

Aviz favorabil al

Direcției economice

Dir.ex.Crăciun Ioan Florin

Întocmit/scris Mihai Notar

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ

ROMÂNIA P**roiect**

JUDEŢUL MUREŞ (**nu produce efecte juridice)⃰** Consiliul Local Municipal Târgu Mureş  **PRIMAR**

SOÓS ZOLTÁN

### H O T Ă R Â R E A nr. \_\_\_\_\_\_

**Din \_\_\_\_\_\_\_\_\_\_\_\_\_\_\_\_\_ 2022**

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive (Regulament de sprijin și Ghidul solicitantului)**

***Consiliul Local Municipal Târgu-Mureş, întrunit în şedinţa ordinară de lucru,***

Având în vedere:

1. Referatul de aprobare nr.10.356 din 10.12.2022 iniţiat de Primar prin Direcţia Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ privind aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive
2. Avizul favorabil al Direcţiei economice.
3. Raportul de specialitate al Direcției juridice, contencios administrativ și administrație publică locală,

**În conformitate cu prevederile :**

* Legii 69/2000,cu modificările și completările ulterioare,
* H.G. nr.884/2001 pentru aprobarea Regulamentului de punere în aplicare a dispoziţiilor Legii nr. 69/2000,
* Ordinului MTS nr. 664/2018, cu modificările și completările ulterioare, completate cu Legea Nr.350, din 2 decembrie 2005, cu modificările și completările ulterioare privind regimul finanţărilor nerambursabile din fonduri publice alocate pentru activităţi nonprofit de interes general,
* HG nr. 1447/2007 privind aprobarea normelor financiare pentru activitatea sportivă,
* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată.
* în temeiul art.129 alin.(1), alin (2) lit.”d”, alin.(7) lit.”f”, art.139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art. 1.** Se aprobă metodologia de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive, (regulamentul de sprijin financiar și ghidul solicitanților pentru proiecte sportive), conform anexei, care face parte integrantă din prezenta hotărâre.

**Art. 2**. Se aprobă termenele limită de depunere a proiectelor sportive: **30 noiembrie** pentru anul următor, respectiv **30 mai** pentru anul în curs.

**Art. 3.** De la data adoptării prezentei hotărâri, H.C.L. nr. 156/2021 își încetează aplicabilitatea.

**Art. 4.** Cu aducerea la îndeplinire a prezentei hotărâri se încredințează Executivul Municipiului Târgu Mureş prin Direcţia Activităţi Social-Culturale, Patrimoniale și Comerciale - Serviciul Activități Culturale, Sportive de Tineret și Locativ și Direcţia Economică.

**Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 6.** Prezenta hotărâre se comunică:

* Direcţiei Activităţi Social-Culturale, Patrimoniale și Comerciale - Serviciul Activități Culturale, Sportive de Tineret și Locativ
* Direcţiei Economice

**Viză de legalitate**

**Secretarul general al Municipiului TârguMureş,**

**BÂTA ANCA VOICHIȚA**

Actele administrative sunt hotărarilede consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.